**Vejledning til justering af rammeaftalebilag med operationelle mål mv.**

Såfremt et eller flere operationelle mål, nøgletal eller indikatorer skal ændres, revideres rammeaftalebilaget herom. Det reviderede bilag skal både indeholde de reviderede mål *og* mål, der videreføres uændret, så der foreligger et samlet afrapporteringsgrundlag for den resterende rammeaftaleperiode. Den gældende version af rammeaftalebilaget skal altid være tilgængelige på institutionens hjemmeside sammen med rammeaftalen.

Operationelle mål mv. kan enten revideres, fordi der er behov for at opjustere, nedjustere eller udskyde målet, eller helt at annullere målet eller at tilføje et nyt. I skemaet nedenfor fremgår eksempler på, *hvordan* det skal fremgå, når mål revideres. De generelle retningslinjer er:

* Allerede opnåede resultater *(regnskabstal)* markeres med grå baggrund, og resterende år af aftaleperioden anføres som *B-år (budgettal)*.
* I de år, hvor et mål skal justeres, skrives det nye måltal. I det første år med ændret måltal indsættes en note, og i noten anføres det, om målet er op- eller nedjusteret, udskudt, annulleret, eller om målet et helt nyt mål. Der skal endvidere angives en *kort* begrundelse for ændringen.
* Det skal fremgå tydeligt af rammeaftalebilagets overskrift, hvilken version der er tale om, så det er entydigt, hvilken version af bilaget, der er gældende, fx ”Bilag 2 til Rammeaftale for [institutionsnavn] 2019-2022, version 3”.
* Ændringer markeres med gult, når det reviderede målskema indsendes til departementets/SLKS’ godkendelse, og gule markeringer fjernes, når måljusteringerne er godkendt.

|  |  |  |  |  |  |  |
| --- | --- | --- | --- | --- | --- | --- |
| **Resultatmål** | **Operationelt mål, indikator og nøgletal[[1]](#endnote-1)** | **R2018** | **R2019** | **R2020** | **B2021** | **B2022** |
| **Xx** | **Gennemsnitlig sagsbehandlingstid for myndighedsafgørelser (målt i dage)** | **98** | **93** | **93** | **95[[2]](#endnote-2)** | **95** |
| **Xx** | **Antal peer reviewed forskningspublikationer** | **5** | **5** | **4** | **4[[3]](#endnote-3)** | **4** |
| Xx | **Andel kursister der vurderer kurser positivt (mindst 3 på en 5-trinsskala)**  | **80 %** | **85 %** | **85 %** | **85 %[[4]](#endnote-4)** | **85 %** |
| Xx | **Peer review af alle bacheloruddannelser** |  |  |  | **Gennemført[[5]](#endnote-5)**  |  |
| **Xx** | **Antal formidlingsaktiviteter** | **4** | **3** | **3** | **Målet udgår[[6]](#endnote-6)** | **Målet udgår** |
| **Xx** | **Antal publikummer under 15 år[[7]](#endnote-7)**  |  |  |  | **20.000** | **25.000** |

1. Operationelle mål er markeret med fed. [↑](#endnote-ref-1)
2. Målet er nedjusteret for 2021-2022 pga. overgang til nyt it-system. [↑](#endnote-ref-2)
3. Målet er nedjusteret for 2021-2022 som følge af ændret prioritering i midler til området. [↑](#endnote-ref-3)
4. Målet er opjusteret for 2021-2022 pga. bedre resultater end forventet i de foregående år. [↑](#endnote-ref-4)
5. Målet er udskudt fra 2019 pga. forsinkelse i indførelse af nye bacheloruddannelser. [↑](#endnote-ref-5)
6. Målet udgår for 2020-2022, da øvrige mål for forskningsområdet er mere centrale. [↑](#endnote-ref-6)
7. Nyt operationelt mål som følge af ny politisk målsætning. [↑](#endnote-ref-7)